Reformierakonna fraktsioon esitas Riigikogule ravimiseaduse muutmise seaduse eelnõu, mille eesmärk on kaotada apteekide omandipiirangud.
„2014. ja 2015. aastal toimunud ravimiseaduse muutmise reformi käigus tehti üldapteekide tegevusloa omajate omandistruktuuri laialdased piirangud. Viimased aastad, aga eriti viimane aasta, on näidanud, et kehtestatud omandipiirang ei ole täitnud oma eesmärki, vaid muutnud apteekide omandisuhteid advokaatide kaasamisega varjatuiks. Riigile peab aga apteegi, kui ühe olulise tervishoiusüsteemi osa, omandivorm olema selge ja läbipaistev “ selgitas Pevkur.
„Tõeks on saanud ravimiseaduse muutmise reformist tulenev ennustus, ehk juba on alanud apteekide vormistamine nn tankistproviisoritele. Igasugused piirangud teevad inimesed leidlikuks. Alguse ongi saanud kunstlik apteekide üleminek, mis on juriidiliselt korrektne, aga sisult segane ning läbipaistmatu,“ lisas Pevkur.
Lisaks omandivormi selgusele on riigil ülesanne tagada ravimite kättesaadavus üle Eesti ja selleks on üheks võimaluseks suurematele, vähemalt kümmet üldapteegi tegevusluba omavatele omanikele kohustus rajada apteeke ka väiksematesse maapiirkondadesse.
Lisainfo:
Hanno Pevkur
email@example.com
5163578
Tagasiside
Teie arvamus on meile oluline, jagage seda meiega!